S "Land Sachse"  isch per Verfassigsgsetz zur Bildig vo Länder in de Dütsche Demokratische Republik (Länder-Yfiehrigsgsetz) vom 22. Juli 1990 neu gründet worre. Ursprünglig hätt des Gsetz am 14. Oktober 1990 in Kraft trette solle. E Neufassig vom 13. September 1990 hät s Inkrafttrette uff de 3. Oktober 1990 (Dag vo de Widdervereinigung) vorverlegt. Mit em Bytritt vo de DDR zum Geltigsberych vom Grundgsetz vo de Bundesrepublik Dütschland isch s Land Sachse zum Freistaat Sachse worre. Di hüttigi, deilwis über Volksabstimmige  festglegti Grenze isch e Kompromiss zwüsche de Bezirksgrenze, wo s vo 1815 bis 1952 gha hät. S isch Alteburg widder zu Thüringe cho, während vom Leipziger Umland hütt meh zu Sachse ghört wie friehner.[3]